CELEX: 32005R0384
Language: sk
Date: 2005-03-07 00:00:00
Title: Nariadenie Komisie (ES) č. 384/2005 zo 7. marca 2005 o prijatí programu modulov ad hoc na roky 2007 až 2009 na výberové zisťovanie pracovných síl, stanovené v nariadení Rady (ES) č. 577/98Text s významom pre EHP

8.3.2005   
            
            
               SK
            
            
               Úradný vestník Európskej únie
            
            
               L 61/23
            
         
      NARIADENIE KOMISIE (ES) č. 384/2005
   zo 7. marca 2005
   o prijatí programu modulov ad hoc na roky 2007 až 2009 na výberové zisťovanie pracovných síl, stanovené v nariadení Rady (ES) č. 577/98
   (Text s významom pre EHP)
   KOMISIA EURÓPSKEHO SPOLOČENSTVA,
   so zreteľom na Zmluvu o založení Európskych spoločenstiev,
   so zreteľom na nariadenie Rady (ES) č. 577/98 z 9. marca 1998 o organizácii výberového zisťovania pracovných síl v Spoločenstve (1), a najmä na jeho článok 4 ods. 2,
   keďže:
   
               (1)
            
            
               V súlade s nariadením (ES) č. 577/98 je potrebné presne stanoviť prvky programu modulov ad hoc na roky 2007 až 2009.
            
         
               (2)
            
            
               Rozhodnutie Rady 2002/177/ES z 18. februára 2002 o usmerneniach pre politiky zamestnanosti členských štátov na rok 2002 (2) uvádza, že členské štáty a Komisia potrebujú špecifické štatistické informácie na vypracovanie vhodných politických opatrení v oblastiach, ako sú pracovné úrazy a zdravotné problémy spojené s prácou, postavenie migrantov a ich potomkov na trhu práce a vstup mladých ľudí na trh práce. Uvedené informácie by preto mali byť zahrnuté do modulov ad hoc na roky 2007 až 2009.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre štatistické programy,
            
         PRIJALA TOTO NARIADENIE:
   Článok 1
   Program modulov ad hoc na roky 2007 až 2009 na výberové zisťovanie pracovných síl, ako je stanovené v prílohe, sa týmto prijíma.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. marca 2005
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. ES L 77, 14.3.1998, s. 3. Nariadenie naposledy zmenené a doplnené nariadením Európskeho parlamentu a Rady (ES) č. 2257/2003 (Ú. v. EÚ L 336, 23.12.2003, s. 6).
   
      (2)  Ú. v. ES L 60, 1.3.2002, s. 60.
   
      PRÍLOHA
      ZISŤOVANIE PRACOVNÝCH SÍL
      Viacročný program modulov ad hoc
      
      1.   PRACOVNÉ ÚRAZY A ZDRAVOTNÉ PROBLÉMY SPOJENÉ S PRÁCOU
      Zoznam premenných: treba stanoviť pred decembrom 2005.
      Referenčné obdobie: 2007.
      Príslušné členské štáty a regióny: všetky.
      Vzorka: treba stanoviť pred decembrom 2005.
      Odovzdanie výsledkov: pred 31. marcom 2008.
      2.   POSTAVENIE MIGRANTOV A ICH PRIAMYCH POTOMKOV NA TRHU PRÁCE
      Implementácia modulu 2008 je podmienená výsledkami štúdií realizovateľnosti, ktoré treba ukončiť do konca roka 2005.
      Zoznam premenných: treba stanoviť pred decembrom 2006.
      Referenčné obdobie: 2008.
      Príslušné členské štáty a regióny: všetky.
      Vzorka: treba stanoviť pred decembrom 2006.
      Odovzdanie výsledkov: pred 31. marcom 2009.
      3.   VSTUP MLADÝCH ĽUDÍ NA TRH PRÁCE
      Zoznam premenných: treba stanoviť pred decembrom 2007.
      Referenčné obdobie: 2009.
      Príslušné členské štáty a regióny: všetky.
      Vzorka: treba stanoviť pred decembrom 2007.
      Odovzdanie výsledkov: pred 31. marcom 2010.